मैक में 16 महिलाओं ने किया रक्तदान
मल्टीआर्टकल्चरल सेंटर मैक में संकल्पित फाउंडेशन और ग्रीन अर्थ संस्था ने महिला दिवस की पूर्व संध्या पर रक्तदान शिविर आयोजित किया। जिसमें केवल महिलाओं ने रक्तदान किया। शिविर के लिए 80 महिलाओं ने रजिस्ट्रेशन करवाया लेकिन इनमें से अधिकतर महिलाओं में एचबी कम होने के कारण वे रक्तदान नहीं कर पाईं। शिविर में 16 महिलाओं ने रक्तदान किया। संकल्पित फाउंडेशन की अध्यक्षा गायत्री कौशल ग्रीन अर्थ संस्था की मोनिका भारद्वाज ने कहा कि रक्तदान शिविर लगाकर महिलाओं को भी समाज में बराबरी का दर्जा दिलवाने का प्रयास किया है। उन्होंने कहा कि अधिकतर महिलाएं रक्तदान के लिए आगे नहीं आती लेकिन शिविर से सभी स्वस्थ महिलाओं को रक्तदान करने की प्रेरणा दी गई है। शिविर में मुख्यातिथि एडीसी धर्मवीर सिंह थे। उन्होंने कहा कि संस्थाओं और महिलाओं को इस प्रकार के आयोजन करने चाहिए। मोनिका भारद्वाज ने कहा कि रक्तदान करना बेहद उपयोगी तो है ही उसके साथ-साथ लोगों की जान भी बचाई जा सकती है।
गायत्री कौशल ने कहा कि महिलाओं को रक्त पूरा करने के लिए हरी पत्तेदार सब्जियां और फल जूस का सेवन करना चाहिए। इस अवसर पर कुलबीर मलिक, मैक के मुख्य सलाहकार महेश जोशी, कुलविंद्र खैरा, सनमराज, सुशील कुमार, शबनम कुमारी, सुमिता शर्मा, ममता सूद, कविता शर्मा, मल्लिका जांगड़ा, प्रियंका, मोनिका सैनी, नंदनी, हरमीत कौर, शर्मिला जोशी, मीनू, तमन्ना बख्शी और संतोष बालाजी मौजूद थी।
hin_Deva hin_Deva hin_Deva